STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcemu a doplňujúcemu návrhu Európskeho parlamentu k pozícii Rady týkajúcej sa návrhu NARIADENIA EURÓPSKEHO PARLAMENTU A RADY o právach cestujúcich v autobusovej a autokarovej doprave a o zmene a doplnení nariadenia (ES) č. 2006/2004 /* KOM/2010/0469 v konečnom znení - COD 2008/0237 */





[pic] | EURÓPSKA KOMISIA | Brusel, 6.9.2010 KOM(2010) 469 v konečnom znení 2008/0237 (COD) STANOVISKO KOMISIEpodľa článku 294 ods. 7 písm. c) Zmluvy o fungovaní Európskej únie k pozmeňujúcemu a doplňujúcemu návrhu Európskeho parlamentu k pozícii Rady týkajúcej sa návrhu NARIADENIA EURÓPSKEHO PARLAMENTU A RADY o právach cestujúcich v autobusovej a autokarovej doprave a o zmene a doplnení nariadenia (ES) č. 2006/2004 2008/0237 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY, o právach cestujúcich v autobusovej a autokarovej doprave a o zmene a doplnení nariadenia (ES) č. 2006/2004 1. KONTEXT Dátum zaslania návrhu Parlamentu a Rade: 5. december 2008 Dátum stanoviska Parlamentu v prvom čítaní: 23. apríl 2009 Stanovisko Európskeho hospodárskeho a sociálneho výboru: 16. júl 2009 Dátum jednomyseľného prijatia pozície Rady: 11. marec 2010 Dátum stanoviska Parlamentu v druhom čítaní: 6. júl 2010 2. ÚčEL NÁVRHU Cieľom legislatívneho návrhu je ustanoviť súbor práv cestujúcich v autobusoch a autokaroch na vnútroštátnych, ako aj cezhraničných trasách. Práva obsahujú minimálne pravidlá poskytovania informácií všetkým cestujúcim pred cestou a počas nej, zodpovednosti v prípade dopravných nehôd, pomoci a náhrady škody v prípade prerušenia cesty, opatrenia v prípade meškania a osobitnú pomoc osobám so zníženou pohyblivosťou. Rovnako ako platné právne predpisy týkajúce sa leteckej a železničnej dopravy obsahuje návrh ustanovenia o nezávislých vnútroštátnych orgánoch na urovnávanie sporov. 3. STANOVISKO KOMISIE K POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU 3.1 Zhrnutie stanoviska Komisie Európsky parlament prijal 50 pozmeňujúcich a doplňujúcich návrhov. Komisia môže akceptovať 5 pozmeňujúcich a doplňujúcich návrhov (11, 20, 33, 37, 38), ako boli predložené, v zásade 3 pozmeňujúce a doplňujúce návrhy, ktorými by sa jednoducho vypustili niektoré ustanovenia z pozície Rady (15, 16 a 50), a 39 pozmeňujúcich a doplňujúcich návrhov po ich preformulovaní (1, 2, 3, 4, 5, 6, 7, 8, 9, 10, 12, 13, 14, 17, 18, 19, 22, 23, 24, 25, 26, 27, 28, 29, 30, 31, 32, 34, 39, 40, 41, 42, 44, 45, 46, 47, 48, 49, 51). Komisia zamieta pozmeňujúce a doplňujúce návrhy 21, 35 a 36. Komisia víta snahy EP týkajúce sa posilnenia ustanovení, prostredníctvom ktorých sa môže v porovnaní s pozíciou Rady zvýšiť úroveň ochrany cestujúcich. Pozmeňujúce a doplňujúce návrhy, ktoré prijal Európsky parlament, sa v mnohých bodoch odchyľujú od pozície Rady. Komisia je však presvedčená, že v rámci zmierovacieho postupu sa môže dospieť ku kompromisu. 3.2 Pozmeňujúce a doplňujúce návrhy Parlamentu v druhom čítaní 3.2.1 Akceptované pozmeňujúce a doplňujúce návrhy Komisia akceptuje pozmeňujúce a doplňujúce návrhy 11, 20, 33, 37, 38. Pozmeňujúce a doplňujúce návrhy objasňujú odôvodnenia (odôvodnenie 17), vymedzenia pojmov (vymedzenie pojmu „dopravca“ v článku 3 písm. g)) a ustanovenia týkajúce sa meškania (článok 14 ods. 1 písm. b) bod i), článok 19 ods. 1 a článok 19 ods. 1 písm. a)), čím sa zvyšuje buď kvalita právneho textu, alebo úroveň ochrany cestujúcich. 3.2.2 Pozmeňujúce a doplňujúce návrhy akceptované pod podmienkou ich preformulovania alebo v zásade Rozsah pôsobnosti Komisia akceptuje pozmeňujúce a doplňujúce návrhy týkajúce sa rozsahu pôsobnosti návrhu nariadenia (článku 2), ktoré v porovnaní s pozíciou Rady obmedzujú možnosť členských štátov udeliť výnimku z uplatňovania práv cestujúcich pre určité typy služieb, napr. vnútroštátnu dopravu a miestnu dopravu (t. j. mestskú, prímestskú a regionálnu dopravu), a ktoré obmedzujú obdobie platnosti takýchto výnimiek, keďže sa nimi zlepšuje ochrana cestujúcich. V záujme zabezpečenia zrozumiteľnosti, súdržnosti a právnej istoty by si však vyžadovali preformulovanie tieto pozmeňujúce a doplňujúce návrhy : 1, 13, 14, 17 a 18. Komisia môže akceptovať pozmeňujúce a doplňujúce návrhy 15 a 16 (vypustenie možnosti členských štátov udeliť výnimku vnútroštátnej, ako aj medzinárodnej doprave, ak sa podstatná časť uskutočňuje mimo územia EÚ, z rozsahu pôsobnosti tohto nariadenia), aby sa zaistilo široké uplatňovanie týchto právnych predpisov týkajúcich sa práv cestujúcich. V záujme dosiahnutia kompromisu s Radou však Komisia uznáva, že širší rozsah uplatňovania sa dá dosiahnuť pravdepodobne iba pružnejším prístupom, t. j. prípadným udelením výnimky uvedenej doprave, avšak prostredníctvom vymenovania väčšieho množstva článkov v článku 2 ods. 5, na ktoré sa nebude vzťahovať udelenie výnimky, než množstva, ktoré navrhla Rada. Náhrada škôd a pomoc v prípade nehôd Komisia akceptuje pozmeňujúce a doplňujúce návrhy týkajúce sa náhrady škôd a pomoci v prípade nehôd, ktorými sa v porovnaní s pozíciou Rady zvyšuje ochrana cestujúcich. V záujme zlučiteľnosti s platnými právnymi predpismi o motorových vozidlách týkajúcimi sa zodpovednosti umožňujúcej dosiahnutie dohody s Radou by si však vyžadovali výrazné preformulovanie tieto pozmeňujúce a doplňujúce návrhy: 2, 3, 4, 22, 23, 24 a 25. Zdravotne postihnuté osoby a osoby so zníženou pohyblivosťou Komisia akceptuje pozmeňujúce a doplňujúce návrhy týkajúce sa zdravotne postihnutých osôb a osôb so zníženou pohyblivosťou, ktorými sa v porovnaní s pozíciou Rady zlepšujú ustanovenia o ich prístupe k službám autobusovej a autokarovej dopravy. V záujme zabezpečenia zrozumiteľnosti, súdržnosti a právnej istoty by si však vyžadovali preformulovanie tieto pozmeňujúce a doplňujúce návrhy : 5, 6, 7, 8, 9, 18, 19, 26, 27, 28, 29, 30, 31, 32, 34 a 51. Zrušenie alebo meškanie Komisia akceptuje pozmeňujúce a doplňujúce návrhy týkajúce sa práv cestujúcich v prípade zrušenia alebo meškania v autobusovej a autokarovej doprave, ktorými sa zvyšuje ochrana cestujúcich, napr. vzhľadom na lepšie podmienky poskytovania náhrad a pomoci. V záujme zabezpečenia zrozumiteľnosti, súdržnosti a právnej istoty by si však vyžadovali preformulovanie tieto pozmeňujúce a doplňujúce návrhy : 10, 39, 40, 41 a 42. Komisia môže v zásade akceptovať pozmeňujúci a doplňujúci návrh 44 (nový článok 22a, podľa ktorého sú dopravcovia povinní spolupracovať s príslušnými zainteresovanými stranami, aby mohli zlepšiť starostlivosť o cestujúcich). V záujme dosiahnutia kompromisu s Radou však Komisia uznáva, že bude možno potrebné pristupovať k tejto povinnosti spolupracovať uloženej prevádzkovateľom pružnejším spôsobom. Informácie Komisia akceptuje pozmeňujúce a doplňujúce návrhy týkajúce sa informovania o dopravných službách a ich vykonávaní, ako aj o právach cestujúcich, ktoré pre cestujúcich predstavujú v porovnaní s pozíciou Rady zlepšenie. V záujme zabezpečenia zrozumiteľnosti, súdržnosti a právnej istoty by si však vyžadovali preformulovanie tieto pozmeňujúce a doplňujúce návrhy : 12, 45 a 46. Spracúvanie sťažností a presadzovanie nariadenia Komisia akceptuje pozmeňujúce a doplňujúce návrhy týkajúce sa podmienok zriadenia mechanizmu vybavovania sťažností a vnútroštátnych orgánov zodpovedných za presadzovanie tohto nariadenia, ktorými sa zvýši ochrana cestujúcich a uľahčí zoštíhlenie administratívnych štruktúr. V záujme zabezpečenia zrozumiteľnosti, súdržnosti a právnej istoty by si však vyžadovali preformulovanie tieto pozmeňujúce a doplňujúce návrhy : 47, 48, a 49. Komisia môže v zásade prijať pozmeňujúci a doplňujúci návrh 50 : Článok 27 ods. 3 rozširuje rozsah pôsobnosti nezávislých systémov vybavovania sťažností na články 5 až 7 tohto nariadenia. V záujme dosiahnutia kompromisu s Radou však Komisia uznáva, že k tomuto ustanoveniu bude možno potrebné pristupovať pružnejším spôsobom, aby sa zabezpečila právna konzistentnosť vnútroštátnych právnych predpisov a práva EÚ. Preto by sa mal článok 7 vyňať z rozsahu pôsobnosti článku 27 ods. 3, keďže obsahuje odkazy na vnútroštátne právne predpisy týkajúce sa zodpovednosti, ktorých postupy právneho preskúmavania sa môžu odchyľovať od harmonogramu stanoveného v tomto nariadení. 3.2.3 Zamietnuté pozmeňujúce a doplňujúce návrhy Komisia zamieta pozmeňujúci a doplňujúci návrh 21 (vymedzenie pojmu „prevádzkovateľ zájazdu“ v článku 3 písm. k)), keďže vypustenie odkazu na „maloobchodníka“ vo vymedzení tohto pojmu by nezapadalo do právneho rámca tohto návrhu nariadenia, a nebolo by ani v súlade s platnými právnymi predpismi týkajúcimi sa práv cestujúcich, napr. s nariadeniami 1107/2006 a 1371/2007. Komisia zamieta pozmeňujúce a doplňujúce návrhy 35 a 36, ktorých cieľom je vypustiť článok 18 ods. 1 a ods. 2, ktoré umožňujú členským štátom vyňať vnútroštátnu pravidelnú dopravu z uplatňovania ustanovení kapitoly III tohto nariadenia, ak zabezpečia minimálne rovnakú úroveň ochrany zdravotne postihnutých osôb a osôb so zníženou pohyblivosťou, akú poskytuje toto nariadenie. Ustanovenia článku 18 ods. 1 a ods. 2 sú užitočné, pretože poskytujú členským štátom potrebnú pružnosť na prípadné udržanie vyššej úrovne ochrany na vnútroštátnej úrovni, pričom sa v iných členských štátoch zaistí dosiahnutie minimálne tej istej úrovne ochrany, ako sa ustanovuje týmto nariadením.